ΓΡΑΠΤΗ ΕΡΩΤΗΣΗ E-0656/00

υποβολή: Monica Frassoni (Verts/ALE) προς την Επιτροπή

(9 Μαρτίου 2000)

Θέμα: Οδική σήραγγα στο λιμάνι της Olbia στη Σαρδηνία

Απαντώντας η Επιτροπή στις 21.12.1999 στην πρώτη ερώτηση τηςπογράφουσας σχετικά με τη σήραγγα της Olbia (Ε-2039/199)(1), έθιξε τις πτυχές της αξιολόγησης επιπτώσεων στο περιβάλλον. Ηπογράφουσα ανέφερε επίσης ότι η ANAS (Εθνική Αυτόνομη Εταιρεία Οδών) ανέθεσε στις 3.10.1991 στην εταιρεία της Ρώμης Tor di Valle την κατασκευή της σήραγγας στη θέση της ανισόπεδης διάβασης, κατά παράβαση του σχεδίου πόλεως του λιμένα της Olbia που ισχύει από τις 26.6.1981 και τούτο χωρίς προκήρυξη διαγωνισμού.

Δεν θεωρεί η Επιτροπή ότι με την ανάθεση της σύμβασης για την κατασκευή της σήραγγας χωρίς προκήρυξη δημοσίου διαγωνισμού, παραβιάσθηκαν οι ευρωπαϊκοί κανονισμοί περί δημοσίων διαγωνισμών(2); Εάν ναι, ποιά μέτρα προτίθεται να λάβει για την τήρηση των κανονισμών αυτών;

Όσον αφορά τις παρατηρήσεις που διετύπωσε ως προς τις πτυχές της αξιολόγησης των επιπτώσεων στο περιβάλλον, η Επιτροπή αναγνωρίζει τονποχρεωτικό χαρακτήρα που έχει η εκ των προτέρων επαλήθευση προκειμένου να προσδιορισθεί εάν είναι αναγκαίο ναποβληθεί η μελέτη της σήραγγας και των σχετικών εξόδων και εισόδων στη διαδικασία της αξιολόγησης των επιπτώσεων στο περιβάλλον. Η επαλήθευση αυτή όμως δεν πραγματοποιήθηκε, η δε Επιτροπή προσθέτει επίσης ότι θα λάβει τα αναγκαία μέτρα προκειμένου να διασφαλισθεί η τήρηση της κοινοτικής νομοθεσίας.

Σε ποιά μέτρα αναφέρεται η Επιτροπή; Με ποιό τρόπο προτίθεται να εξασφαλίσει την πραγματοποίηση της εκ των προτέρων αυτής επαλήθευσης προτού είναι πολύ αργά δεδομένου ότι τα έργα έχουν προχωρήσει;

(1) ΕΕ C 219 E της 1.8.2000, σελ. 73.

(2) Οδηγίες του Συμβουλίου 92/50/ΕΟΚ της 18.6.1992 (ΕΕ L 209 της 24.7.1992, σελ. 1), 93/36/ΕΟΚ της 14.6.1993 (ΕΕ L 199 της 9.8.1993, σελ. 1) και 93/37/ΕΟΚ της 14.6.1993 (ΕΕ L 199 της 9.8.1993, σελ. 54).

Απάντηση της κας Wallstrm εξ ονόματος της Επιτροπής

(7 Απριλίου 2000)

Μετά από την επισήμανση του Αξιότιμου Μέλους του Κοινοβουλίου, η Επιτροπή συνάντησε τις ιταλικές αρχές τον Δεκέμβριο του 1999 και τους ζήτησε να παράσχουν όλες τις αναγκαίες πληροφορίες για την αξιολόγηση της συμμόρφωσης με το κοινοτικό δίκαιο της δημόσιας σύμβασης που αφορούσε την ανάθεση του έργου κατασκευής σήραγγας στον λιμένα της Olbia. Οι εν λόγω αρχές δεσμεύτηκαν να μεταβιβάσουν εντός της συντομότερης προθεσμίας τις απαιτούμενες πληροφορίες,πογραμμίζοντας τη δυσκολία να αποκτήσουν γρήγορα τα έγγραφα που ζητήθηκαν, εφόσον πρόκειται για διαδικασία σύναψης σύμβασης η οποία διεξήχθη το 1991. Η Επιτροπή δεν έχει ακόμη λάβει τις πληροφορίες που ζήτησε και ετοίμασε επιστολή προκειμένου ναπενθυμίσει στις ιταλικές αρχές τις δεσμεύσεις που ανέλαβαν σχετικά με την διαβίβαση των εγγράφων που έχουν στη διάθεσή τους.

Σχετικά με το θέμα της εκτίμησης των επιπτώσεων στο περιβάλλον, η Επιτροπή τονίζει ότι ως θεματοφύλακας της Συνθήκης, δεν θα διστάσει να λάβει όλα τα αναγκαία μέτρα, συμπεριλαμβανομένων των διαδικασιών παράβασης στο πλαίσιο του άρθρου 226 (πρώην άρθρο 169 της Συνθήκης ΕΚ, προκειμένου να διασφαλίσει την τήρηση του κοινοτικού δικαίου. Εντούτοις, η περίπτωση στην οποία αναφέρεται το Αξιότιμο Μέλος του Κοινοβουλίου χρειάζεται να εκτιμηθείπό το φως των πληροφοριών που ζήτησε η Επιτροπή από τις ιταλικές αρχές και οι οποίες δεν έχουν ακόμη διαβιβαστεί. Σύμφωνα με τις διαδικασίες που προβλέπονται από το άρθρο 226 της Συνθήκης ΕΚ εναπόκειται στην Επιτροπή να αποδείξει τον ισχυρισμό ότι οιποχρεώσεις δεν έχουν τηρηθεί. Είναι ευθύνη της Επιτροπής ναποβάλει ενώπιον του Δικαστηρίου τις πληροφορίες που χρειάζονται για να μπορέσει το Δικαστήριο να γνωμοδοτήσει ότι ηποχρέωση δεν έχει τηρηθεί και, συνεπώς, η Επιτροπή δεν μπορεί να βασισθεί σε εικασίες.